( 1 ) Statele membre pot prevedea în planurile lor strategice PAC că această condiție GAEC va fi aplicabilă numai începând cu anul de cerere 2024 sau 2025. În astfel de cazuri, statele membre demonstrează că întârzierea este necesară pentru instituirea sistemului de management în conformitate cu o planificare detaliată.

Atunci când stabilesc standardul GAEC 2, statele membre se asigură că pe terenurile în cauză se poate menține o activitate agricolă adecvată pentru calificarea terenului drept suprafață agricolă. ( 2 ) Zonele tampon de-a lungul cursurilor de apă în temeiul prezentului standard GAEC respectă, ca regulă generală și în conformitate cu dreptul Uniunii, o lățime minimă de 3 metri fără utilizarea pesticidelor și a îngrășămintelor.

În zonele cu șanțuri numeroase de drenaj și irigare statele membre pot adapta, dacă acest lucru este justificat în mod corespunzător pentru zonele respective, lățimea minimă în conformitate cu circumstanțele locale specifice. ( 3 ) În cazuri justificate în mod corespunzător, statele membre pot adapta, în regiunile în cauză, standardele minime pentru a ține seama de perioada scurtă de vegetație care rezultă din durata și severitatea perioadei de iarnă. ( 4 ) Rotația constă în alternarea culturilor cel puțin o dată pe an la nivel de parcelă agricolă (cu excepția culturilor multianuale, a ierbii și a altor plante furajere erbacee și a terenurilor lăsate în pârloagă), inclusiv a culturilor secundare gestionate în mod corespunzător.

În funcție de diversitatea metodelor agricole și de condițiile agroclimatice, statele membre pot autoriza, în regiunile în cauză, alte practici de ameliorare a rotației culturilor cu culturi de leguminoase sau prin diversificarea culturilor care vizează îmbunătățirea și conservarea potențialului solului în conformitate cu obiectivele prezentului standard GAEC.

Statele membre pot excepta de la obligația de la acest standard exploatațiile: (a) în cazul cărora peste 75 % din terenul arabil este utilizat pentru producția de iarbă sau de alte plante furajere erbacee, este teren lăsat în pârloagă, este cultivat cu culturi de leguminoase sau face obiectul unei combinații între aceste utilizări; (b) în cazul cărora peste 75 % din suprafața agricolă eligibilă este pajiște permanentă, este utilizată pentru producția de iarbă sau de alte plante furajere erbacee sau pentru cultivarea unor culturi aflate sub apă fie o mare parte a anului, fie o mare parte a ciclului de cultură, sau face obiectul unei combinații între aceste utilizări sau (c) cu o suprafață de teren arabil de până la 10 hectare. Statele membre pot introduce o limită maximă a suprafeței acoperite cu o singură cultură pentru a preveni monoculturile mari. Se consideră că fermierii certificați în conformitate cu Regulamentul (UE) 2018/848 respectă acest standard GAEC. ( 5 ) Statele membre pot excepta de la obligația prevăzută la această liniuță exploatațiile: (a) în cazul cărora peste 75 % din terenul arabil este utilizat pentru producția de iarbă sau de alte plante furajere erbacee, este teren lăsat în pârloagă, este cultivat cu culturi de leguminoase sau face obiectul unei combinații între aceste utilizări; (b) în cazul cărora peste 75 % din suprafața agricolă eligibilă este pajiște permanentă, este utilizată pentru producția de iarbă sau de alte plante furajere erbacee sau pentru cultivarea unor culturi aflate sub apă fie o mare parte a anului, fie o mare parte a ciclului de cultură, sau face obiectul unei combinații între aceste utilizări sau (c) cu o suprafață de teren arabil de până la 10 hectare. Statele membre cu mai mult de 50 % din suprafața totală a terenului acoperită cu păduri pot excepta de la obligația de la prezenta liniuță exploatațiile situate în zone desemnate de statele membre respective drept zone care se confruntă cu constrângeri naturale, în conformitate cu articolul 32 alineatul (1) litera (a) sau (b) din Regulamentul (UE) nr. 1305/2013, cu condiția ca mai mult de 50 % din suprafața terenului unității menționată la a doua teză din prezentul paragraf să fie acoperită cu păduri, iar raportul proporțional dintre terenul împădurit și terenul agricol să fie mai mare de 3:1. Zona acoperită cu păduri și raportul proporțional dintre păduri și teren agricol se evaluează la un nivel al suprafeței echivalent cu nivelul LAU2 sau la nivelul altei unități clar delimitate care acoperă o singură zonă geografică, clară, contiguă, care prezintă condiții agricole similare. ( 6 ) Astfel cum au fost puse în aplicare în special prin: — articolul 14 din Regulamentul (CE) nr. 470/2009 și anexa la Regulamentul (CE) nr. 37/2010, — Regulamentul (CE) nr. 852/2004: articolul 4 alineatul (1) și anexa I partea A [titlul II punctul 4 literele (g), (h), și (j), punctul 5 literele (f) și (h) și punctul 6; titlul III punctul 8 literele (a), (b), (d) și (e), punctul 9 literele (a) și (c)], ►C2 — Regulamentul (CE) nr. 853/2004: articolul 3 alineatul (1), anexa III secțiunea IX capitolul I [titlul I punctul 1 literele (b), (c), (d) și (e); titlul I punctul 2 litera (a) punctele (i), (ii) și (iii), litera (b) punctele (i) și (ii), litera (c); titlul I punctele 3, 4; și 5; titlul II litera A punctele 1, 2, 3, 4; titlul II litera B punctul 1 literele (a) și (d), punctul 2, punctul 4 literele (a) și (b)], anexa III secțiunea X capitolul I punctul 1, ◄ — Regulamentul (CE) nr. 183/2005: articolul 5 alineatele (1), (5) și (6), anexa I partea A [titlul I punctul 4 literele (e) și (g); titlul II punctul 2 literele (a), (b) și (e)] și anexa III (secțiunea intitulată „HRĂNIREA”, punctul 1 intitulat „Depozitarea”, prima și ultima teză, și punctul 2 intitulat „Distribuirea hranei pentru animale”, a treia teză) și — Regulamentul (CE) nr. 396/2005: articolul 18.